
Es fa l'estudi del registre paleontològic d'un petit, però interessant jaciment del 
Plistocè superior, situat al Frontó des Molar (Manacor, Mallorca). Es citen 
fòssils dels seguents tàxons: Rhodophyceae, Foraminifera, Bivalvia, Scaphopoda, 
Gastropoda, Crustacea, Bryozoa, Echinoidea, Osteichthyes i Aves. Alvania 
geryonia, Rissoa auriscalpium, Erosaria spurca, Muricopsis diadema, de la 
classe Gastropoda, són noves cites pel Quaternari de les Balears. Fasciolaria 
lignaria, també un gastròpode, és cita nova pel Plistocè superior de les Balears. 
La Baldritja, Puffinus mauretanicus, de la classe Aves, és cita nova per al 
Quaternari de Mallorca. És la primera vegada que es troben restes d'aus fòssils 
en un dipòsit no càrstic a les Illes Balears. 

THE UPPER PLEISTOCENE FROM THE FRONTÓ DES MOLAR 
(MANACOR, MALLORCA). We describe the fauna found in this small, but 
very interesting, palacontological site from the upper Pleistocene of Mallorca. 
The deposit is located on the southeast coast of the island, Frontó des Molar, 
Manacor. The taxa described from this locality include: Rhodophyceae, 
Foraminifera, Bivalvia, Scaphopoda, Gastropoda, Crustacea, Bryozoa, Echinoidea, 
Osteichthyes and Aves. The following species of Gastropoda are new citations 
for the Quaternary of the Balearic islands: Alvania geryonia, Rissoa 
auriscalpium, Erosaria spurca, Muricopsis diadema. The Gastropoda, 
Fasciolaria lignaria is a new citation for the upper Pleistocene of the Balearics. 
The seabird, Puffinus mauretanicus, is found for the first time in a Quaternary 
deposit of Mallorca, and it is also the first discovery of fossil bird remains in 
a non-karstic deposit. 

Introducció 


A la costa de llevant de Mallorca, són 
freqúents els jaciments del Plistocé superior 
marí (Cuerda, 1975), i es poden observar 
molt bé diferents evidéncies geomorfológiques 
de les oscil-lacions glacioeustátiques del 
Quaternari (Gracia et al., 1997; Gracia i 
Vicens, 1998). A la dècada dels seixanta es 
realitzen estudis sistemàtics, —trobant-hi 
dipòsits de l'Eutirrenià i Neotirrenià (Butzer 
i Cuerda 1960, 1962a, 1962b). Fa menys 
anys, es va trobar a Portocolom un jaciment 
del Neotirrenià molt interessant, que es 
caracteritzava per la seva nombrosa diversitat 
en fòssils de mol-luscs, i per ésser la majoria 
d'espècies de mides petites (Cuerda et al., 
1989-90a). Hi havia noves cites de mol-luscs 
marins per al Quaternari de Balears (Cuerda 
et al., 1989-90b; Cuerda et al, 1993), 
ampliant el nombre dels coneguts (Cuerda, 
1987). El dipòsit d'origen marí del Frontó 
des Molar, possiblement d'edat neotirreniana, 
es troba a una altària de 2,5 m sobre el nivell 
actual de la mar. Recentment s'han datat 
espeleotemes freátics, usant el mètode Th/U, 
procedents de coves costaneres del Llevant de 
Mallorca i s'han reconegut tres estabilit- 
zacions altes de la Mediterrània en el Plistocè 
superior a diferents altures -entre 1,4 i 2,5 
metres per damunt de l'actual nivell de la 
mar- donant edats entorn dels 83, 108 i 124 
ka AP (Tuccini et al., 1998). 

Les faunes vertebrades del Pliocè i del 
Quaternari de les Gimnèsies i les Pitiüses, es 
coneixen quasi exclusivament gràcies a 
l'estudi dels fòssils provinents dels dipòsits 
càrstics. Afortunadament, les coves i reblits 
carstics abunden a les nostres Iles, la qual 
cosa fa que el registre paleontològic sigui ric 
i es pugui estudiar l'evolució animal millor 
que en altres indrets del món (Alcover et al., 
1981, Sondaar et al., 1995). Fins ara, tots els 
jaciments que havien lliurat ocells fòssils 
tenien un origen càrstic, essent el jaciment 
des Frontó des Molar una excepció. El conei- 
xement de l'ornitofauna fòssil gimnèsica ha 
de considerar-se com a bo, i té un abast 


cronològic que va del Pliocè inferior a 
l'Holocè (Seguí, 1996). Prop del Frontó des 
Molar hi ha un interessant jaciment d'origen 
carstic, la Cova des Moro, que ha lliurat res- 
tes de M. balearicus i una interessant 


. avifauna fòssil d'edat plistoholocènica (Seguí, 


1997). 


Material i mètodes 


Els fòssils es varen extreure per medis 
físics, alguns en el mateix jaciment i uns 
altres al laboratori. El volum del material 
estudiat no superà els 7 dm?. 

La major part dels fòssils són mol-luscs 
de mida petita. S'han estudiat tant els exem- 
plars ben conservats com els fragments 
identificables. En el cas del bivalves s'han 
contat totes les valves. Per a la identificació 
dels mol-luscs s'han utilitzat bàsicament les 
següents obres: Buquoy et al. (1884), Cuerda 
(1987), Nordsieck (1968; 1969; 1972; 1977). 

Per identificar els ossos de les aus ha 
estat de gran utilitat la col-leció d'aus actuals 
i fòssils del “Museu de la Naturalesa de les 
Illes Balears” (Ciutat de Mallorca). La termi- 
nologia osteológica segueix Baumel et al. 
(1979). 


Descripció del jaciment 


El tret geomorfològic més característic 
de la zona és que hi ha un penya-segat fòssil 
format al substrat miocènic i dunes qua- 
ternàries adossades a ell (fig. 2). En aquestes 
mateixes dunes, hi ha un altre ' penya-segat 
vora la mar, format durant el Plistocè superior 
i l'Holocè. Al NE del jaciment hi ha pedre- 
res, on s'han utilitzat en temps pretèrits, les 
eolianites per extreure peces de marès. 

La seqüéncia estratigràfica que s'hi pot 
observar en el jaciment és la següent (Figs. 1, 
314): 

©  8- Miocè post-orogénic, constituit per 
calcáries compactes de color blanquinós amb 
fòssils (Pomar et al., 1983). 

Fig. 1. A: Situació del jaciment a l'Illa de Mallorca; B: Ampliació de la zona, C: Estratigrafia del 
jaciment del Frontó des Molar: a: Miocè post-orogénic; b: Duna del Riss, c: Llims amb clastes angulosos, 
d: Duna del VVúr:. e: Dipòsit mari del Neotirrenia; f: Blocs. D: Detall del jaciment. b: Duna del Riss, 


c: Llims amb clastes angulosos; e: Dipòsit mari del Neotirrenia. 


Fig. 1. A: Location of the deposit in Mallorca, B: Close up view of the area; C: Stratigraphic section 
of the deposit: a. Postorogenic Miocene; b: Riss dune; c: marls with angulated clasts; d: Würm dune; 
e: Neotyrrhenian marine deposit, and; f: boulders. D: Close up view of the deposit. b: Riss dune; c: 


marls with angulated clasts and e: Neotyrrhenian marine deposit. 

Fig. 2. Vista general de la zona on se situa el jaciment del Frontó des Molar (Manacor). 


Fig. 2. General view of the area that surrounds the deposit of the Frontó des Molar (Manacor). 





Fig. 3. Jaciment del Frontó des Molar. b. Duna del Riss. c. Llims amb clastes angulosos. d. Duna del 
Würm. e. Dipòsit marí del Neotirrenià. f. Blocs. 

Fig. 3. Deposit of the Frontó des Molar : b. Riss dune, c. marls with angulated clasts, d. Würm dune, 
e. Neotyrrhenian marine deposit, and f.. boulders, 

Fig. 4. Detall del jaciment. b. Duna del Riss. c. Llims amb clastes angulosos. e. Dipòsit mari del 


Neotirrenia. 


Fig. 4. Paleontological site. b. Riss dune, c. marls with angulated clasts, e. Neotyrrhenian marine 


deposit. 


b- Duna rissiana de color blanquinós. 
S'hi observen rizoconcrecions. 

c- Llims de color vermellós amb clastes 
angulosos de diverses mides fins a trobar-hi 
blocs. Es tracta d'un col-luvió de vessant de 
penya-segat. Lateralment la potència d'aquest 
estrat es va perdent fins a desaparèixer. Els 
clastes angulosos provenen del substrat miocè. 

d- Duna wúrmiana de color groguenc. 

e- Calcarenita constituida per arenes de 
platja de gra mitjà i gruixut. i fòssils de mida 
petita o fragments (Taula 1). També s'hi pot 
observar algun claste angulós. A la base es 
presentava un petit horitzó d'arenes de platja 
amb llims on varen aparèixer les restes dels 
ocells fòssils. Aquest dipòsit adossat. situat a 
+2.5 m sobre el nivell de la mar actual, està 
pràcticament desmantellat pels efectes de l'e- 
rosió marina del Flandrià i dels temporals 
actuals. Una prima estalagmítica 
superificial ha ajudat a conservar el que resta 
del dipòsit fins el present (Fig. 4). 


colada 


f- Blocs provinents del retrocès dels 
penya-segats. Per damunt de la duna fòssil 
“d” tots els blocs són calcàries del Miocè. 
Prop del nivell de la mar trobam més blocs, 
on les litologies són variades. ja que 
bàsicament provenen de l'erosió de les 
càlcàries del Miocè i de les dunes fòssils: 
també hi varem trobar un bloc arrodonit d'uns 
25 cm de diàmetre de litologia igual a l'estrat 
“e”, on hi aparexien Rissoa auriscalpium i 
Miniacina miniacea 

L'alçària del dipòsit “e” a 42,5 m sobre 
el nivell de la mar. l'absència d'espècies 
termòfiles entre els fòssils, la troballa d'un 
bloc arrodonit provinent de l'erosió d'aquest 
dipòsit, i la tipologia del jaciment molt 
semblant al jaciment “ST II” de Portocolom, 
ens fa pensar que es tracte del pis 
Neotirrenià. La duna ^b" i la duna "d". es 
corresponen possiblement amb les 
darreres regresions importants, la Riss i la 
Würm respectivament. Els llims "c" presents 


dues 

entre. les dues dunes, poden tenir una 
cronologia eutirreniana o wúrmiana inicial. La 
duna *d" està formada abans que es dipositi 
el nivell “e”, que consideram Neotirreniá, per 
la qual cosa aquesta duna cronològicament és 
com a mínim del Würm I. 


Consideracions paleontológiques 


Al dipòsit “e” hem trobat fòssils de 
diferents tàxons (Taula 1). Les classes 
Rhodophyceae, ——Anthozoa, 
Osteichthyes són poc citades en el Quaternari 
de les Balears. De la resta de classes, 
Bivalvia i Gastropoda, són sempre més ben 
representades en els. treballs del Quaternari 
marí de les Balears. La majoria dels fòssils 
són de mida petita o reduits a fragments. La 
peculiaritat del jaciment és trobar aus fòssils 
a un tipus de dipòsit que normalment no s'hi 
troben. La mida dels fòssils, la composició 
faunística, la textura del dipòsit i l'alçària en 
que es troba, ens recorda al jaciment 
Neotirrenià de Portocolom ST Il. A 
continuació parlarem amb més detall dels 
fòssils més abundants del jaciment, els 
mol-luscs, i també del més peculiars degut a 
la tipologia del jaciment, les aus. 


Mol luscs fòssils 

En el Frontó des Molar, els mol-luscs 
són els més representatius (Taula 1), trobant- 
hi en el jaciment 436 exemplars, repartits 
entre 12 espècies de Bivalvia, 1 de 
Scaphopoda i 45 de Gastropoda. A la taula 2 
hi ha les espècies més abundants, destacant 
Bittium reticulatum amb el 33,25%, seguides 
per dues espècies de la família Rissoidae com 
són: Rissoa auriscalpium amb el 10,32% i 
Alvania cimex amb el 8,25%. Aquestes tres 
espécies representen el 51,8% dels exemplars 
fòssils de mol-luscs (els fragments s'han 
comptat a l'igual que els exemplars sencers). 
Arca noae i Barbatia barbata, de la familia 
Arcidae, són els bivalves fòssils que més 
abunden i indiquen un fons rocós. 


Bryozoa i 


Luque i Templado (1981) comparen els 
resultats obtinguts estudiant una tanatocenosi 
actual a l'Illa de Sa Torreta (Formentera) amb 
els obtinguts a una tanatocenosi fòssil al Cap 
de l'Horta (Alacant) (Gaibar 1975), i l'espè- 
cie més abundant a ambdues localitats és 
Bittium-reticulatum. En el jaciment ST II de 
Portocolom, B. reticulatum és la segona es- 
pècie més abundant seguida per la tercera que 
és Alvania cimex (Cuerda et al., 1989-90). 

És de destacar que espècies de talla no 
tan petita com són Monodonta sp., Erosaria 
spurca, Trunculariopsis trunculus, Hinia Sp., 
apareixen només fragments. 

De les quatre espècies de la familia 
Cypraeidae citades a les aigúes de les Balears 
(Bosch, 1984), la que més abunda és Erosaria 


: spurca (Linné, 1758) i li segueix Luria lurida 


(Linné, 1758), malgrat això, Erosaria spurca 
no s'havia citat en el Quaternari de les 
Balears i únicament es coneixia Luria lurida 
(Cuerda, 1987, Cuerda et al., 1991). 

Rissoa auriscalpium (Linné, 1758) és 
comú a les nostres aigües (Templado, 1982) 
i a les tanatocenosis litorals (Luque i Templa- 
do, 1981: Altaba, 1993, Pons i Pons-Moyà, 
1997), però curiosament no s'havia trobat 
fòssil en el Quaternari. És una espècie carac- 
terística de l'estrat foliar de Posidonia 
(Templado, 1984). En el Frontó des Molar és 
el segon mol-lusc que més abunda (Taula 2). 

Alvania geryonia (Chieroghin, 187), de 
talla entre 2 i 4 mm, és la primera vegada 
que es cita en el Quaternari Balear. La seva 
mida i possiblement la poca freqüéncia vora 
altres espècies de la família Rissoidae han es- 
tat la raó de no haver-se citat amb 
anterioritat. 

Muricopsis diadema (Aradas i Beneit, 
1875), té una morfologia semblant a M. 
cristatus, però és menys allargada (D'Angelo 
i Gargiullo, 1979). A la bibliografia consulta- 
da no és molt citada, pel que deduim que no 
és una espècie molt freqüent. 

Fasciolaria lignaria (Linné 1758), és la 
primera cita per al Pleistocè superior de les 
Balears, si bé ja s'havia trobat a l'Emilià de 
la Badia de Palma (Cuerda, 1987). 

Taula 1. Llista de les espècies trobades en el jaciment Neotirrenià del Frontó des Molar (Manacor). La 
primera columna (S) indica el nombre d'exemplars sencers, i la segona (F) el nombre de fragments, (nd) 
indica exemplars no determinats. 

Table 1. Taxonomic list of the Neotyrrhenian deposit of the Frontó des Molar (Manacor). The first 
column (S) shows the total number of complete specimens and the second column (F) the number of 


Jragments (nd) indicates total number not determined. 


FORAMINIFERA 


s F 
Miniacina miniacea Pallas nd Rissoa auriscalpium (Linné, 1758) 33 12 
Rissoa monodonta (Bivona, 1932) 1 
RHODOPHYCEAE Rissoa sp. 8 
Corallinaceae I 1 Rissoina bruguierei (Payraudeau, 1826) 19 
Bivonia semisurrecta (Bivona, 1832) 1 
ANTHOZOA Bivonia sp. 8 
Indeterminats 29 Bittium reticulatum var. latreillei (Payraudeau, 1826) 96 49 
Thericium vulgatum (Bruguière, 1792) 2.6 
BIVALVIA Epitonium clatrus ssp. minimum Nordsieck, 1968 1 
Árca noae Linné, 1758 8 6 Trivia europaea (Montagu, 1808) 2 
Barbatia barbata (Linné, 1758) 5 2 Erosaria spurca (Linné, 1758) 4 
Mytilus sp. 1 Trunculariopsis trunculus (Linné, 1758) 2 
Chlamys sp. l 1 Muricopsis cristatus (Brocchi, 1814) 1 
Spondylus gaederopus Linné, 1758 2 2 Muricopsis diadema (Aradas i Beneit, 1875) 1 
Anomia ephippium (Linné, 1758) 1 Columbella rustica (Linné, 1767) 3 10 
Lima lima (Linné, 1758) 2 Chauvetia minima (Montagu, 1803) 6 
Ctena decussata (O. G. Costa, 1829) | Hinia sp. 1 
Chama gryphoides Linné, 1758 Dog Fasciolaria lignaria (Linné, 1758) 1 
Cardita calyculata (Linné, 1758) 3 Pusia tricolor (Gmelin, 1789) 7 
Acanthocardia tuberculata (Linné, 1758) 3 Mitra sp. 2 
Parvicardium minimum (Philippi, 1836) 1 Gibberula miliaria (Linné, 1767) 17 1 
Conus mediterraneus Bruguière, 1789 1 
SCAPHOPODA Mitrolumna olivoidea (Cantraine, 1835) 3 
Dentalium vulgare Da Costa, 1778 1 Cythara taeniata (Deshayes, 1832) 5 
Raphitoma laviae (Philippi, 1844) 1 
GASTROPODA Turbonilla sp. 1 
Diodora sp. 2 
Patella aspera Lamarck, 1817 l CRUSTACEA 
Patella lusitanica Gmelin, 1790 2 I Dàctils de quelipedes de Brachyurus sp. 3 
Monodonta sp. 2 
Jujubinus exasperatus (Pennat, 1777) 2 BRYOZOA 
Clanculus cruciatus (Linné, 1767) 1 Myriopora truncata (Pallas, 1766) 
Clanculus jussieui (Payraudeau, 1826) 1 Sertella beniana (Jullian, 1903) 
Astrea rugosa (Linné, 1766) 1 Indeterminats 10 
Tricolia pulla (Linné, 1767) 4 
Smaragdia viridis var. lineata Monterosato, 1878 2 ECHINOIDEA 
Littorina neritoides (Linné, 1767) 6 Paracentrotus lividus (Lamarck, 1816) nd 
Truncatella subcylindrica (Linné, 1767) 3 Echinocyamus pusillus (O. P. Muller, 1776) 3 
Truncatella subcylindrica var. laevigata Risso, 1826 3 1 
Alvania montagui (Payraudeau, 1826) 11 OSTEICHTHYES 
Alvania cimex (Linné, 1758) 34 2 Dents d'Sparidae 3 
Alvania cancellata (Da Costa, 1779) 3 
Alvania geryonia (Chiereghini, 1870) 2 AVES 
Rissoa guerini (Recluz, 1843) 2 Puffinus mauretanicus (Lowe, 1921) 1 
Rissoa violacea Desmarest, 1814 4 


Columba sp. 

Taula 2. Fòssils més freqüents dels mol-luscs al jaciment del Frontó des Molar (Manacor). 
Table 2. Commonest fossil taxa from the site of the Frontó des Molar (Manacor). 


ESPÈCIES 


Bittium reticulatum var. latreillei 





Rissoa auriscalpium 





Alvania cimex 





Rissoina bruguierei 





Gibberula miliaria 





Columbella rustica 


Hi ha unes espècies com són Jujubinus 
exasperatus, Tricolia pulla, Alvania montagui, 
Rissoa violacea, Rissoa auriscalpium i 
Chauvetia minima, que els autors coin- 
cideixen en definir-les com característiques de 
la biocenosi de Posidonia (Templado, 1984). 
En el Frontó des Molar, aquestes cincs 
espécies sumen un total de 72 exemplars, el 
que representa un 16,5196 del conjunt dels 
mol-luscs recol:lectats. 

Sorprèn que alguns molluscs fòssils 
preserven practicament els colors originals, 
cosa no freqüent als jaciments del Plistocé 
superior de les Balears. No s'ha trobat cap 
espècie termòfila, ni tan sols cap fragment de 
Cantharus viverratus, habitual a dipòsits 
neotirrenians (Cuerda, 1987). 

Totes les espècies són litorals i si 
miram el seu hàbitat actual (Ros, 1985, Tem- 
plado, 1984) vorem que n'hi ha de tot tipus 
de fons: d'arena, de roca, etc, i majo- 
ritàriament d'algues i fanerógames marines. 

Totes les espècies viuen a les nostres 
aigúes, i no s'ha trobat cap espècie caracterís- 
tica de l'Eutirrenià, per la qual cosa creim 
que el més probable és que es tractin de 
fòssils del Neotirrenià. 


Aucells fòssils 

En el jaciment s'han trobat fòssils de 
dues aus, per la qual cosa hem parlarem per 
separat, situant-les sistemàticament, es descriu 
el material fòssil i es realitza la seva 
discussió. 











Sistemàtica 
Ordre Procellariiformes 
Família Procellariidae 
Puffinus mauretanicus (Lowe 1921) 


Material: MCNM 21424, tibiotars dret 
complet, un fragment de mandíbula, un frag- 
ment de pelvis i 4 falanges dels dits 
posteriors en connexió anatómica. Nombre 
mínim d'individus: 1. Quasi amb certesa totes 
les restes trobades pertanyen a un ünic 
exemplar. 


Discussió 

Les restes trobades pertanyen clarament 
a una espécie del génere Puffinus i, dintre 
d'aquest gènere, del grup de Puffinus (tal i 
com és definit a McMinn el al., 1990). 
Aquest grup inclou les espécies vivents P. 
puffinus, P. mauretanicus, P. yelkouan, i les 
espécies fóssils P. olsoni, P. oleae i P. 
nestori. Aquestes espécies es caracteritzen 
osteológicament, entre molts d'altres trets, per 
la inclinació de la crista rotularis (processus 
rotularis = crista cnemialis cranialis) del 
tibiotars, l'ós que presenta els millors 
carácters diagnóstics de tots els que s'han 
trobat al Frontó des Molar. L'exemplar fòssil 
difereix notablement i d'una manera molt sig- 
nificativa de les tres espécies fóssils abans 
esmentades. Les comparacions més acurades 
s'han hagut de fer amb les tres espécies 
vivents. A la taula 3 es presenten les mesures 

Taula 3. Mides principals del tibiotars de l'exemplar fòssil i d'exemplars actuals de Puffinus 
mauretanicus, P. yelkouan, P. puffinus, P. griseus, P. gravis i P. assimilis. Per a Puffinus mauretanicus 
els valors es corresponen en la mitjana, el valor màxim, el valor mínim, la desviació estàndart'i el nombre 
d'exemplars, mentres que per a la resta d'espècies es mostren les mides de cada exemplar. Lt, longitud 
màxima (inclou el processus rotularis), La, longitud màxima entre les dues articulacions. 

Table 3. Measurements of the tibiotarsus of the fossil Puffinus mauretanicus and the following extant 
species: Puffinus mauretanicus, P. yelkouan, P. puffinus, P. griseus, P. gravis and. P. assimilis. For 
Puffinus mauretanicus the values listed are: mean, maximum, minimum, standard deviation, sample size. 
For the rest of the species the values are listed individually. Lt, maximum length, including the 
processus rotularis; La, maximum length between articulations. 


Exemplar MNCM 21424 
Frontó des Molar, Manacor 


Puffinus mauretanicus 


Puffinus yelkouan 


Puffinus puffinus 


Puffinus griseus 
Puffinus gravis 


Puffinus assimilis 


Lt La 
85.11 69.81 
85.40 69.88 
máx. 89.10 72.98 
mín. 83.19 67.72 
2.1130 1.7500 
211 11 
76.05 61.53 

78.5* 64.6* 

71.9* 64.8* 

79.3* 65.5* 

- 65.9* 

- 64.1* 

: 66.2* 
104.90 85.05 
105.76 87.70 
107.79 90.09 
108.42 90.96 

63.75* 52.95** 


* BMNH, (British Museum Natural History); **DZUL (Departamento 
: de Zoología, Universidad de La Laguna), col-lecció MNCM. 


del tibiotars fòssil del Frontó des Molar, en 
comparació amb les dels tibiotarsos de P. 
puffinus, P. mauretanicus i P. yelkouan. Les 
mesures de l'exemplar fóssil no difereixen 
significativament de les de P. mauretanicus 
(Lt, test de la t d'Student, t = -0,1314, p» 


0,5; La, test de la t d'Student, t — -0,038, p» 
0,9). Per a Lt (Longitud total), hi ha diferén- 
cies significatives entre l'exemplar del Frontó 
des Molar i P. yelkouan (t = 5,39, p< 0,05), 
peró estam mancats de prou dades per compa- 
rar el fòssil amb P. puffinus. Pel que fa a La, 

Fig. 5. Tibiotars en vista dorsal i plantar respectivament: (a) exemplar fòssil MNCM 21424 i (b) Puffinus 
mauretanicus MNCM 20797. Escala 50 mm 

Fig. 5. Dorsal and view of the tibiotarsus: (a) fossil from the Frontó des Molar MNCM 21424 and (b) 
Puffinus mauretanicus MNCM 20797. Scale 50 mm. 





Fig. 6. Pelvis de Puffinus mauretanicus tal que mostra la disposició de les restes fòssils tal i com es 
varen trobar. Escala 20 mm 

Fig. 6. The pelvis of Puffinus mauretanicus, showing its disposition related to the rest of the fossil 
remains. Scale 20 mm 

les diferències són significatives amb P. 
puffinus (t = 4,2266, p < 0,05), però no ho 
són amb P. yelkouan (t — 3,9110, p< 0,10). 
L'exemplar fóssil del Frontó des Molar és si- 
milar morfològicament i biométrica als 
exemplars actuals de P. mauretanicus de les 
Balears, espècie a la qual l'atribuim, sense 
cap reserva (Figs. 5 i 6). 

P. mauretanicus no havia estat trobat 
mai fòssil a Mallorca (Alcover et al., 1981; 
1991). És empero, un dels ocells, més abun- 
dants del Plistocè d'Eivissa (Florit et al., 
1989). És una espècie pelàgica que només es 
troba a terra ferma quan cria. Tot i que aquest 
fet s'ha emprat a P. yelkouan com a criteri per 
a determinar que criava en el passat a illes on 
s'ha trobat fòssil (VVeesie, 1987), no es pot dir 
que l'exemplar del Frontó des Molar nidificàs 
als voltants del jaciment, o àdhuc a Mallorca, 
però no es pot descartar. 


Sistemàtica 
Ordre Columbiformes 
Familia Columbidae 

Columba sp. 


Material: MNCM 21425, fragment dret 
de mandíbula. 


Discussió 

El fragment mandibular pertany a una 
espècie del gènere Columba, de la mida de C. 
livia / C. oenas. Malauradament les 
diferències osteològiques entre aquestes dues 


espècies són poques (Fick, 1974), i el fòssil: 


trobat no presenta trets característics que 
permetin la seva diagnosi específica. 


C. livia ha estat esmentada prèviament ^ ' 


al Plistocè de Mallorca (Alcover et al., 1981; 
Florit i Alcover 1987). A la Cova des Moro 
s'ha citat Columba cf. livia / oenas (Seguí, 
1997). 


Agraiments 


Esteim agraits a na Maria del Pilar 
Roig i a en Guillem X. Pons per acompanyar- 


nos a les sortides de camp, així com les 
suggerències d'en J.A. Alcover i Guillem X. 
Pons que han fet millorar l'article. 

